24 ब्लाॅक में 450 दुकानें लगेंगी मालवा-चौपाटी रहेगी खास
नवग्रह मेले में इस साल 24 ब्लॉक में 450 दुकान लगेगी। मालवा-चौपाटी आकर्षण का केंद्र रहेगी। शनिवार को नपा अफसरांे ने नक्शा देखकर जमीन की नपती कराई। चूने की लाइन की मदद से दुकानों के लिए ब्लाक बनाए गए। इस साल मेले में तीन कारोबारियों द्वारा 12 से अधिक आकर्षक झूले लगाए जाएगे। मेले में जम्मू-कश्मीर स्थित अमरनाथ धाम की आकर्षक झांकी भी बनाई जा रही है। मेला अधिकारी प्रकाश चिते ने बताया व्यापारियों को कनेक्शन देने के लिए शनिवार को मेला मैदान की पाइप लाइन की टेस्टिंग कराई गई। टेंडर में तय बिजली ठेकेदार द्वारा बिजली सप्लाय के लिए भी पोल लगाए जा रहे हैं। चिते ने बताया 1 जनवरी को मेले का भूमिपूजन किया जाएगा। व्यापारियों को तय समय पर दुकान लगाने के निर्देश दिए है।
मेला मैदान में चूने की लाइन नपाकर्मियों ने डालकर ब्लॉक बनाए।
यह है मेले में खास
इंदौर के एक एनजीओ द्वारा मालवा चौपाटी लगाने के लिए मेला समिति से 1500 वर्गफीट जमीन मांगी है। इसमें दुकानों के साथ ही चटपटे व्यंजनों के फूड कार्नर लगेंगे। संस्थान द्वारा हर दिन यहां एक सांस्कृतिक कार्यक्रम मंे गीत-संगीत, डांस, गायन सहित अन्य कार्यक्रम कराए जाएगे। मेला अधिकारी चिते ने बताया समिति से मंजूरी के बाद मालवा चौपाटी के लिए जमीन दी जाएगी।
hin_Deva hin_Deva awa_Deva hin_Deva hin_Deva